
Teáskészlet

A távol-keleti és európai teázás tárgykultuszát tanulmányozva megpróbáltam létrehozni egy teáskészletet, melynek formai világa követi a távol-keleti forma világot, viszont megfeleljen az európai teázási szokásoknak is. Célom egy olyan készlet tervezése volt, mely megfelel a mai tárgykultúrában használatos készleteknek, iparilag sokszorosítható legyen és saját fejlesztésű porcelánból készülne.
A tervezés elején több féle kannát – kannatest, fül, csőr, cseppfogó, szűrő – megvizsgáltam. Az első tervek megszületése után rájöttem, hogy a kannám teste a fémkannákhoz hasonlít és arra a következtetésre jutottam, hogy fém füle lesz a kannának. A készlethez hozzá tartozik egy betontálca, ami egy klasszikus asztalközép ötlete alapján született meg.
A kanna kivitelezésekor elsősorban elkészítettem az öntőformákat gipszből, s azután saját fejlesztésű porcelánból öntöttem; saját mázzal mázazva 1380°C-on redukcióban égetve. Égetés után a fémfül elkészítése és illesztése következett. A betontálcát hungarocell öntőformával készítettem.



